ప్రగతి మైదాన్‌లో ఎలక్ట్రానిక్ వస్తు ప్రదర్శన
PNR| Last Modified      మంగళవారం,  5 ఫిబ్రవరి 2008 (18:06 IST)
ఢిల్లీలోని ప్రగతి మైదాన్‌లో ఈనెల 20వ తేదీ నుంచి 22వ తేదీ వరకు కాంపోనెక్స్ నెప్కాన్ పేరుతో ఎలక్ట్రానిక్ వస్తు ప్రదర్శన జరుగనుంది. ఈ ప్రదర్శనలో దాదాపు 25 దేశాలకు చెందిన 50 మంది ఎగ్జిబిటర్లు పాల్గొననున్నారు. 25 వేల మంది వ్యాపారులు ఈ ప్రదర్శనను సందర్శించ వచ్చని నిర్వాహకులు భావిస్తున్నారు. దీనిపై రీడి ఎగ్జిబిషన్స్ ఇండియా ఎండీ మణ్‌దీప్ సింగ్ మాట్లాడుతూ వివిధ దేశాల్లో నిక్ఫాన్ పేరుతో ఎలక్ట్రానిక్స్ పరిశ్రమ కోసం ప్రదర్శనలను కంపెనీ ఏర్పాటు చేస్తోందని తెలిపారు.
చెన్నై నగరంలో కూడా గత జూలైలో ఇదేతరహా ప్రదర్శనను నిర్వహించామని, అలాగే ఔషధ పరిశ్రమలకు కేంద్రమైన హైదరాబాదు నగరంలో కూడా వచ్చే ఆగస్టులో ఔషధ యంత్ర పరికరాలపై ఎగ్జిబిషన్‌ను ఏర్పాటు చేస్తున్నట్లు ఆయన వెల్లడించారు.
సంబంధిత వార్తలు